DE ANIMAL. HIST. V. i4. 
*99 
et conchae, quae auulsa viuere nequeunt. Quae 
stella appellatur, adeo calida est natura sui, vt 
quicquid assumserit, si statim eximatur, discoctum 
reperiatur. Aiunt autem ab hac peste Pyrrhaeorum 
Euripum magnopere incommodari. Facies eius 
stellas pictas repraesentat. Nascuntur sponte ii 
quoque, qui pulmones nominantur. Concha 
(ostreum), qua pictores vtuntur, longe praestat cras¬ 
situdine, floremque suum extra testam habet ad¬ 
ditum; plurima adiacentibus Cariae locis. Can-i 
cclli autem primordia generationis e terra et limo 
sunt; inde concham inanem subit. Vbi creuerit, 
ampliorem in testam transmigrat, puta neritae, tur¬ 
binis aliorumque eiusmodi. Saepe etiam in bucci- 
na parua sese induit, quod etiam circumfert, et in 
quo rursus alitur: auctus tamen iterum in aliam 
ingreditur capaciorem testam. 
C A P. NIY. (vulgo XVI. Scaligero XV.) 
Idem modus generationis eorum quae testa ca¬ 
rent, qui et testaceis: cuiusmodi sunt et yrticae et 
spongiae, quae haerent saxorum cauernis. Vrti- 
carum duo genera: quaedam canis haerent petris 
neque absoluuntur: aliae autem laeuibus et planis, 
quae absoluunt se, et sedem mutant. [Quod etiam 
patellae faciunt) vt abscedant et alio migrent.] 
